RetningEU

### Retning EU
**Det faglige Retning EU-nettverket** arbeider for at fagbevegelsen i Norge skal si ja til norsk EU-medlemskap. Inntil dette er oppnådd, arbeider nettverket for å styrke EØS-avtalen.

#### Formål
Nettverkets hovedmål er å fremme en saklig og konstruktiv debatt om Norges forhold til EU, og å oppfordre fagorganiserte til å støtte et norsk EU-medlemskap. Nettverket vil også arbeide for å sikre og videreutvikle EØS-avtalen som et viktig rammeverk for samarbeid med EU.

Gjennom informasjonsspredning, deltakelse i debatter og samarbeid med ulike organisasjoner, søker nettverket å øke oppslutningen om norsk EU-medlemskap blant fagorganiserte.

#### Medlemskap
Nettverket er åpent for alle fagorganiserte, og fagforeninger kan også bli medlemmer. Medlemskapet er inntil videre gratis. 

#### Organisering
**Landsforum** er det rådgivende organet i nettverket og består av 125 medlemmer, fordelt på fylker, ulike arbeidssektorer og pensjonister. Landsforumet utpeker delegater til nettverkets årsmøte og støtter styringsgruppen i arbeidet med å fremme nettverkets mål.

**Styrinet**  har ansvar for å lede nettverket og utvikle vedtekter og nettverksstruktur. På årsmøtet i mars 2025 vil en ny styringsgruppe bli valgt, inkludert leder, nestleder og økonomiansvarlig.

**Valgkomiteen** består av tre medlemmer som foreslår kandidater til styringsgruppen og revisor, samt delegater til årsmøtet.

#### Styringsgruppen

* **[[Arild Theimann]]** (Styreleder) – Medlem i og ansatt som spesialrådgiver i Forbundet Styrke, nestleder i Europabevegelsen i Vestfold og leder for fylkestingsgruppa til Arbeiderpartiet i Vestfold.
* **[[Erna Ansnes]]** (Nestleder) – Tidligere leder for Internasjonalt kontor i Oslo kommune og med mangeårig erfaring fra LO.
* **Svein-Frode Pettersbakken** (Økonomiansvarlig) – Medlem i Fellesforbundet og meddommer i Arbeidsretten.
* **Erlend Hansen** (Styremedlem) – Politisk rådgiver i IndustriAll Europa med bakgrunn fra LO og Fellesforbundet.
* **Laial Janen Ayoub** (Styremedlem) – forfatter og jobber som nasjonal prosjektleder i Norske Kvinners Sanitetsforening. Jeg er leder av Helse- og sosialkomiteen i bydel Alna og er styremedlem i Alna Arbeiderpartilag og Alna Arbeiderparti.
* **Jørn Prangerød** (Varamedlem) –  Direktør for kommunikasjon og samfunnskontakt i Fiskebåt. Tidligere sekretariatsleder i Biomarint forum og tidligere rådgiver i Fellesforbundet.
* **Tora Tveiten** (Varamedlem) – Utøvende musikk ved konservatoriet i Trondheim med klassisk sang som hovedinstrument. Tora jobber som frilandsmusiker og musikkpedagog, hun er studentmedlem av CREO. Hun er også organisatorisk nestleder i Europeisk Ungdom og er aktiv i Miljøpartiet de Grønne
* **[[Leif Sande]]** (Faglig sekretær) – Styremedlem i Europabevegelsen og tidligere forbundsleder i Industri Energi.

#### Målsettinger
Nettverkets mål er å:

* Bidra til en saklig debatt om europapolitikk i fagbevegelsen.
* Øke støtten til norsk EU-medlemskap blant fagorganiserte.
* Sikre og videreutvikle EØS-avtalen.
* Styrke fagbevegelsens internasjonale samarbeid i lys av den geopolitiske situasjonen og klimaomstillingen.

Nettverket jobber med informasjonsdeling via tradisjonelle og sosiale medier, deltar i debatter, og arrangerer faglige EU-kurs for medlemmer.

## Referanser